Държавен вестник, бр. 62, 2019 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  62
ПОСТАНОВЛЕНИЕ № 197
ОТ 2 АВГУСТ 2019 Г.
за одобряване на допълнителни разходи по 
бюджета на Министерството на регионалното 
развитие и благоустройството за 2019 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на регионал­
ното развитие и благоустройството за 2019 г. 
в размер до 89 998 200 лв. за финансиране 
дейността на Национално тол управление в 
Агенция „Пътна инфраструктура“.
(2) Средствата по ал. 1 да се осигурят за 
сметка на предвидените по централния бюджет 
разходи за 2019 г.
Чл. 2. (1) Със сумата по чл. 1, ал. 1, в т.ч. 
за персонал – 12 842 270 лв., на базата на 
фактически извършените разходи да се уве­
личат разходите по „Политика за поддържане, 
модернизация и изграждане на техническата 
инфраструктура, свързана с подобряване на 
транспортната достъпност и интегрираното 
управление на водните ресурси и геозащита“, 
бюджетна програма „Рехабилитация и изграж­
дане на пътна инфраструктура“, по бюджета 
на Министерството на регионалното развитие 
и благоустройството за 2019 г.
(2) Със сумата 77 155 930 лв. да се увеличат 
показателите по чл. 22, ал. 3 от Закона за 
държавния бюджет на Република България 
за 2019 г.
Чл. 3. Министърът на регионалното раз­
витие и благоустройството на базата на 
фактически извършените разходи да извър­
ши съответните промени по бюджета на 
Министерството на регионалното развитие 
и благоустройството за 2019 г. и да уведоми 
министъра на финансите.
Чл. 4. Министърът на финансите да извър­
ши произтичащите промени по централния 
бюджет за 2019 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси и чл. 77, ал. 2 от Закона за държав­
ния бюджет на Република България за 2019 г.
§ 2. Изпълнението на постановлението 
се възлага на министъра на регионалното 
развитие и благоустройството.
§ 3. Постановлението влиза в сила от 31 
юли 2019 г.
Министър-председател: 
Бойко Борисов
Главен секретар на Министерския съвет: 
Веселин Даков
6236
РЕШЕНИЕ № 454
ОТ 30 ЮЛИ 2019 Г.
за предоставяне на концесия за добив на 
подземни богатства по чл. 2, ал. 1, т. 6 от 
Закона за подземните богатства – скално­
облицовъчни материали – варовици, от на­
ходище „Требежа“, разположено в землището 
на с. Горна Кремена, община Мездра, област 
Враца, на „Булстоун“ – ЕООД, гр. Враца
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ЗПБ) и мотивирано 
предложение на министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред­
мет експлоатация на подземни богатства по 
чл. 2, ал. 1, т. 6 от ЗПБ – скалнооблицовъч­
ни материали – варовици, представляващи 
изключителна държавна собственост, от на­
ходище „Требежа“, разположено в землището 
на с. Горна Кремена, община Мездра, област 
Враца, описано в Акт за изключителна дър­
жавна собственост № 1405 от 16 май 2014 г., 
утвърден от министъра на регионалното раз­
витие и благоустройството, която се извършва 
със средства на концесионера и на негов риск.
2. Определя концесионна площ с размер 
245,3 дка, индивидуализирана с координати­
те на точките от № 1 до № 6 в Координатна 
система „1970 г.“ съгласно приложението. В 
тези граници концесионната площ включва:
2.1. Площта на находище „Требежа“ с раз­
мер 119,2 дка, индивидуализирана с координа­
тите на точките от № 1 до № 19 по външния 
контур на утвърдените запаси в Координатна 
система „1970 г.“ съгласно приложение – не­
разделна част от концесионния договор.
2.2. Площите, необходими за осъществяване 
на дейностите по концесията извън добива.
3. Определя срок на концесията 35 години. 
Началният срок на концесията е датата на 
влизането в сила на концесионния договор.
4. Концесионният договор влиза в сила 
от датата на предоставянето на банковата 
гаранция по т. 8.1.1.
5. Определя пряко за концесионер „Бул­
стоун“ – ЕООД, Враца – титуляр на Удос­
товерение за търговско откритие № 0472 от 
26 септември 2013 г., издадено от министъра 
на икономиката и енергетиката.
6. Концесията да се осъществява при след­
ните условия:
6.1. Добивът на подземното богатство по 
т. 1 се осъществява след съгласуване и/или 
одобрение от министъра на енергетиката на 
проектите и плановете по т. 7.2.3, изготвени 
въз основа на мерките и условията в Решение 
№ ВР-13-ПР от 31.05.2018 г. на директора на 
Регионалната инспекция по околната среда 
и водите (РИОСВ) – Враца. Решението е